KALUARGA ABAH IKAM
Oleh: Êl-FäЯôqý ÑöЯäñìè, Banjarmasin
Anang Gurai bertakun lawan mamanya, “Kaya dimapa asal mula manusia ma?”
Ujar umanya (Acil Aluh), “Tuhan mancipta akan Adam wan Hawa imbah nitu baliau badua tu baisian anak-anak, wan anak-anak baliau tadi baisian pulang anak-anak, imbahtu bagitulah satarusnya sampai mama baisian ikam ni sabagai anak.”
Kada lawas imbah itu Anang Gurai batakun pulang lawan abahnya (Utuh Hauk) tatakunannya sama wan nang ditakunakan wan umanya. Abahnya (Utuh Hauk) manjawap, “Dahulu kala di zaman bahari ada warik nang parlahan-lahan baivulusi manjadi manusia, damintu nang ai kesahnya.”
“Ooooooooooo,” ujar Anang Gurai.
Jadi bingung Anang Gurai mandangar jawaban mamanya wan abahnya balain. Karana kabingungan Anang Gurai batakun pulang wan umanya, “Ma, kanapa jar pian manusia dicipta akan Tuhan, abah madahakan manusia asalnya dari warik?”
Mamanya manjawab, “Oh, damintu ah jar abahmu. Kaya ini nak lah, mama ni mangisahakan asal-usul dari pihak kaluarga mama. Amun abahmu mangisahakan asal-usul dari pihak kaluarga abahmu!”
“Jadi abah katurunan……..,” jar Anang Gurai kada wani manarusakan.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn